তুৰ্কীৰ সামৰিক বাহিনীয়ে চিৰিয়াৰ আলেপ্পো আৰু হাচাকা প্ৰদেশৰ কেইবাখনো চহৰ আৰু গাওঁত বিমানেৰে বিধ্বংসী আক্ৰমণ চলাইছে। এই আক্ৰমণত সন্ত্ৰাসবাদী গোটৰ কমেও ৪০জন লোক নিহত আৰু ৮০ জনতকৈও অধিক আহত হোৱা বুলি অনুমান কৰা হৈছে।
দেওবাৰে ৰাতিপুৱা তুৰ্কীৰ প্ৰতিৰক্ষা মন্ত্ৰালয়ে জনায় যে তুৰ্কীৰ সামৰিক বাহিনীয়ে উত্তৰ চিৰিয়াত অবৈধ কুৰ্দি গেৰিলা গোটৰ ঘাটিত বিমান আক্ৰমণ চলাইছিল। তুৰ্কীয়ে দাবী কৰিছে যে কুৰ্দি গেৰিলাসকলৰ এই ঘাটিবোৰৰ পৰাই তুৰ্কীস্থানত আক্ৰমণ চলোৱা হয়।
ফটোঃ সংগৃহীত।
তুৰ্কীৰ প্ৰতিৰক্ষা মন্ত্ৰালয়ে এক বিবৃতিত কয় যে ৰাষ্ট্ৰসংঘৰ চনদ ৫১ নং অনুচ্ছেদ অনুসৰি তুৰ্কীৰ আত্মৰক্ষাৰ অধিকাৰ আছে আৰু সেই অনুসাৰে উত্তৰ ইৰাক আৰু চিৰিয়াত বিমান আক্ৰমণ কৰা হৈছে। কুৰ্দি সন্ত্ৰাসবাদীয়ে এই অঞ্চলসমূহৰ পৰাই তুৰ্কীৰ ওপৰত আক্ৰমণ চলাই আহিছে।
তুৰ্কীৰ প্ৰতিৰক্ষা মন্ত্ৰালয়ৰ এক বিবৃতি অনুসৰি, দেশখনৰ সামৰিক বাহিনীয়ে চিৰিয়াত অবৈধ কুৰ্দিস্তান ৱৰ্কৰ্ছ পাৰ্টি বা পিকেকে আৰু কুৰ্দিছ ৱাইপিজি গেৰিলাসকলৰ ঘাটিসমূহত আক্ৰমণ চলাইছে। চিৰিয়াৰ ৱাইপিজি গেৰিলাসকলক তুৰ্কীয়ে পিকেকেৰ এটা শাখা বুলি গণ্য কৰে।
ফটোঃ সংগৃহীত।
যোৱা সপ্তাহত ইস্তাম্বুল চহৰত এক ভয়ংকৰ বোমা বিস্ফোৰণত কেইবাজনো লোক নিহত হোৱাৰ পিছত তুৰ্কীৰ সামৰিক বাহিনীয়ে উত্তৰ ইৰাক আৰু চিৰিয়াত এই বিমান আক্ৰমণ চলালে।
যোগীৰ দুই সতীৰ্থলৈ মুখ্যমন্ত্ৰীত্বৰ টোপ অখিলেশৰ; গাদী যাব নেকি যোগীৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
